
SERVICEKATALOG 2026
Region Sjællands Forskningsbibliotek


FORORD
Sundhedsvæsenet udvikler sig i et stadigt højere tempo. 
Det stiller store krav til medarbejdere, forskere og ledere. Beslutninger skal kunne træffes hurtigt – men også på et solidt og dokumenteret vidensgrundlag.
Region Sjællands Forskningsbibliotek understøtter denne opgave.
Vi er regionens forskningsbibliotek og vores opgave er at sikre, at forskning, kvalitetsudvikling, innovation og klinisk praksis har adgang til den nødvendige viden.
Biblioteket stiller ikke blot litteratur til rådighed. Vi bidrager også aktivt til forsknings- og udviklingsprojekter, udvikler systematiske litteratursøgninger, rådgiver om publicering og Open Science, underviser i informationskompetencer og sikrer adgang til internationale forskningsdatabaser, registrerer regionens forskningsproduktion bl.a. med henblik på ledelsesrapportering. 
Vi samarbejder med ledelser, forskere, klinikere og studerende på tværs af Region Sjællands hospitaler.
Dette servicekatalog beskriver bibliotekets ydelser, vores servicemål og den værdi, vi skaber for Region Sjælland.
Vi håber, kataloget giver et tydeligt billede af forskningsbibliotekets rolle som en del af regionens samlede forsknings- og vidensinfrastruktur.

Mvh/ 
Charlotte, Christina & Kirsten
Region Sjællands Forskningsbibliotekarer



Den værdi vi skaber
Vi reducerer den tid, ledelsen, klinikerne, forskerne, forskerstuderende og øvrige ansatte bruger på at finde videnskabelig litteratur og anden relevant information. Vi styrker kvaliteten af forskningsprojekter og understøtter implementeringen af ny viden i klinisk praksis. 
Vores serviceløfte
Region Sjællands Forskningsbibliotek ønsker at være en professionel, tilgængelig og troværdig samarbejdspartner. Vi arbejder derfor efter fastlagte servicemål, som beskriver det serviceniveau, brugerne kan forvente.
Servicemålene skal skabe gennemsigtighed og understøtte en fælles forventningsafstemning mellem biblioteket og brugerne. De angivne svartider gælder i bibliotekets normale åbningstid og er under forudsætning af normal drift.

Målgruppe
Bibliotekets services er målrettet ansatte ved sygehusvæsenet i Region Sjælland. I udgangspunktet er vores prioritering flg
· ledelsen
· forskere og klinikere,
· ph.d.-studerende,
· øvrige ansatte
· studerende i kliniske uddannelsesforløb,

Generelle servicemål
	Service
	Servicemål

	Besvarelse af almindelige henvendelser
	Inden 2 arbejdsdage

	Bestilling af litteratur
	Behandles inden 2 arbejdsdage

	Fremsendelse af modtagne artikler
	Inden 2 arbejdsdage fra modtagelsen

	Kursus- og undervisningsforespørgsler
	Besvares inden 5 arbejdsdage

	Første møde om større projekter
	Tilbydes inden 10 arbejdsdage



Hvad kan vi ikke love?
Nogle forhold ligger uden for bibliotekets kontrol og vi kan ikke garantere for:
· leveringstider hos andre biblioteker,
· ekspeditionstider hos forlag og dokumentleverandører,
· levering via intern post eller eksterne distributører,
· adgang til materiale, der er omfattet af licens-, ophavsrets- eller embargo-bestemmelser,
· oppetid hos eksterne databaseleverandører,
· at alle ønskede materialer kan fremskaffes.
Hvis en opgave bliver forsinket eller ikke kan løses, orienterer vi brugeren hurtigst muligt og oplyser om muligt en forventet leveringstid.

Sådan bruger du kataloget
Servicekataloget beskriver de ydelser, Region Sjællands Forskningsbibliotek tilbyder.
For hver service finder du:
· hvilken værdi servicen skaber,
· hvad servicen omfatter,
· hvilke servicemål biblioteket arbejder efter,
· hvilke begrænsninger der gælder,
· samt hvilke kvalitetsmål biblioteket har fastsat.
Servicemålene udgør bibliotekets kvalitetsstandarder og evalueres løbende som led i udviklingen af bibliotekets ydelser.

Serviceområde 1: Brugerbetjening – den fysiske samling
Den værdi vi skaber
Region Sjællands Forskningsbibliotek stiller en fysisk samling af bøger og trykte tidsskrifter til rådighed, som understøtter forskning, uddannelse og klinisk praksis.
Biblioteket tilbyder personlig betjening og vejledning i brugen af den fysiske samling og sikrer, at materialerne er tilgængelige, velorganiserede og lette at finde.

Formål
At sikre brugerne enkel adgang til bibliotekets fysiske samling gennem professionel betjening og effektiv håndtering af trykte materialer.

Servicen omfatter
· adgang til bibliotekets fysiske bogsamling,
· adgang til bibliotekets trykte tidsskrifter,
· udlån og aflevering af materialer,
· reservering af materialer fra egen samling,
· hjælp til at finde materialer i biblioteket,
· personlig betjening ved besøg,
· fremsendelse af bibliotekets egne materialer via intern post,
· vejledning om brug af bibliotekets fysiske faciliteter.
· hjemlån af bøger fra andre biblioteker

Servicemål
Der henvises til bibliotekets generelle servicemål.

Forudsætninger og begrænsninger
Biblioteket yder ikke:
· lokal IT-support,
· installation af software,
· teknisk support på privat udstyr.
Materialer, som ikke findes i bibliotekets egen fysiske samling, behandles under Serviceområde 2 – Adgang til digitale ressourcer og materialer.

Kvalitetsmål
Region Sjællands Forskningsbibliotek arbejder for, at:
· mindst 95 % af alle henvendelser besvares inden for servicemålet,
· den fysiske samling er velordnet og let tilgængelig,
· brugerne oplever en imødekommende og professionel betjening,
· bibliotekets egne materialer håndteres og fremsendes hurtigt og sikkert.

Serviceområde 2: Adgang til digitale ressourcer
Den værdi vi skaber
Region Sjællands Forskningsbibliotek sikrer adgang til elektroniske databaser, e-tidsskrifter, visse e-bøger og andre digitale informationsressourcer samt fremskaffer ressourcer, som ikke findes i bibliotekets egen samling.
Dette serviceområde omfatter alle digitale ressourcer og elektronisk materiale – uanset om materialet er tilgængeligt via bibliotekets egne licenser eller skal fremskaffes fra eksterne leverandører.

Formål
At sikre hurtig og enkel adgang til digitale informationsressourcer og elektroniske forskningsmaterialer.

Servicen omfatter
Adgang til digitale ressourcer
· sundhedsvidenskabelige databaser,
· elektroniske tidsskrifter,
· e-bøger (via Clinical Key)
· digitale kliniske opslagsværker,
· Open Access-ressourcer,
· vejledning om adgang til bibliotekets elektroniske ressourcer.
Fremskaffelse af materiale
· bestilling af tidsskriftsartikler,
· fra danske biblioteker,
· fra internationale biblioteker,
· fremskaffelse af rapporter, afhandlinger og konferencepublikationer,
· fremsendelse af bestilte/modtagne artikler,
· rådgivning om alternative adgangsmuligheder.
Biblioteket afvejer altid leveringstid, økonomi og tilgængelighed for at vælge den mest hensigtsmæssige løsning.

Servicemål
	Aktivitet
	Mål

	Registrering af bestilling
	Inden 2 arbejdsdage

	Fremsendelse af modtagne artikler
	Inden 2 arbejdsdage efter modtagelsen

	Information om forsinkelser
	Hurtigst muligt

	Besked om materiale, der ikke kan fremskaffes
	Inden 2 arbejdsdage efter modtaget svar fra leverandøren



Forudsætninger og begrænsninger
Adgangen til elektroniske ressourcer afhænger af:
· bibliotekets licensaftaler,
· leverandørernes tekniske platforme,
· autentifikation via Region Sjællands netværk,
· ophavsretlige og licensmæssige begrænsninger.
Leveringstider for materiale, der bestilles fra andre biblioteker eller leverandører, afhænger af:
· det långivende biblioteks ekspeditionstid,
· nationale og internationale biblioteksnetværk,
· forlagenes leveringstider,
· intern post og eksterne distributører.
Biblioteket kan derfor ikke garantere levering inden for en bestemt tidsfrist.

Kvalitetsmål
Biblioteket arbejder for, at:
· mindst 90 % af alle bestillinger behandles inden for servicemålet,
· mindst 90 % af modtagne artikler fremsendes inden for servicemålet,
· brugerne orienteres ved væsentlige forsinkelser,
· bibliotekets digitale ressourcer løbende vedligeholdes og udvikles i takt med brugernes behov.

Serviceområde 3: Litteratursøgning og evidensunderstøttelse
En systematisk, veldokumenteret og reproducerbar litteratursøgning er grundlaget for forskning af høj kvalitet, evidenssyntese, udvikling af kliniske retningslinjer, kvalitetsudvikling og evidensbaseret patientbehandling.
Region Sjællands Forskningsbibliotek tilbyder professionel informationssøgning til forskningsprojekter, kvalitetsudvikling og klinisk praksis. Bibliotekets forskningsbibliotekarer tilpasser altid søgningens omfang, metode og dokumentation til projektets formål, metodiske krav, tidsramme og bibliotekets ressourcer.
Afhængigt af opgavens kompleksitet tilbyder biblioteket tre niveauer af forskningsbibliotekarisk bistand.

Den værdi vi skaber
Kvaliteten af et forskningsprojekt eller et klinisk beslutningsgrundlag afhænger af kvaliteten af den litteratur, der danner grundlag for arbejdet.
Ved at udvikle systematiske og dokumenterbare litteratursøgninger reducerer biblioteket risikoen for, at væsentlig forskning overses. Det styrker kvaliteten af forskningsprojekter, kliniske retningslinjer, kvalitetsudviklingsprojekter og beslutningsoplæg.
Bibliotekets forskningsbibliotekarer bidrager samtidig til en mere effektiv arbejdsproces, så forskere og klinikere kan fokusere på analyse, vurdering, implementering og patientbehandling frem for tidskrævende litteratursøgning.

Tre niveauer af service
Niveau 1 – Hjælp til selvhjælp
Forskningsbibliotekaren vejleder rekvirenten i basal litteratursøgning og valg af relevante databaser og søgeteknikker.
Rekvirenten udfører selv søgningen.
Målgruppe
Alle ansatte i Region Sjællands sygehusvæsen.

Niveau 2 – Avanceret litteratursøgning
Forskningsbibliotekaren og rekvirenten udvikler søgestrategien i fællesskab.
Rekvirenten udarbejder et første udkast til søgebegreber, hvorefter forskningsbibliotekaren bistår med:
· identifikation af synonymer og kontrollerede emneord,
· udvikling af søgeblokke,
· oversættelse til relevante databasers søgesyntaks,
· optimering af søgestrategien,
· peer review af rekvirentens søgestrenge.
· Løbende rådgivning vedrørende søgestrenge
Målgruppe
Klinikere, forskere og ph.d.- og kandidatstuderende.[footnoteRef:1] [1:  I forbindelse med omtaler af biblioteket/bibliotekets medarbejdere i acknowledgement er det vigtigt for os at understrege, at det forudsætter, at en af bibliotekets medarbejdere har godkendt de endelige søgestrenge.] 


Niveau 3 – Forskningssamarbejde og medforfatterskab
Forskningsbibliotekaren indgår i projektgruppen og har det metodiske ansvar for litteratursøgningen.
Biblioteket kan blandt andet bidrage med:
· udvikling og gennemførelse af den samlede litteratursøgning,
· dokumentation af søgestrategien,
· eventuelle opdateringssøgninger,
· beskrivelse af litteratursøgningsmetoden i publikationer,
Ved væsentlige videnskabelige bidrag følger biblioteket ICMJE's (Vancouver) anbefalinger om medforfatterskab.
Målgruppe
Fastansatte forskere, klinikere, forskningsenheder og ledelsesforankrede forsknings- og kvalitetsprojekter.

Anvendelsesområder
Servicen kan blandt andet anvendes til:
· forskningsprojekter,
· ph.d.-projekter,
· kandidatprojekter
· Gængse typer reviews fx systematiske reviews og scoping reviews,
· kliniske retningslinjer,
· kvalitetsudviklingsprojekter,
· MTV'er,
· beslutningsoplæg,
· implementeringsprojekter,
· fondsansøgninger,
· opdatering af eksisterende litteraturgrundlag.

Databaser
Forskningsbibliotekarerne anvender blandt andet:
· PubMed/MEDLINE
· Embase
· CINAHL
· PsycINFO
· Web of Science
· Cochrane Library
· ClinicalTrials.gov
Databaser vælges ud fra projektets metode, forskningsspørgsmål og informationsbehov.

Servicemål
	Aktivitet
	Servicemål

	Første kontakt
	Inden 2 arbejdsdage

	Afklarende møde
	Normalt inden 10 arbejdsdage

	Mindre litteratursøgninger
	Normalt inden 5 arbejdsdage

	Omfattende søgninger
	Efter individuel projektplan

	Opdateringssøgninger
	Efter aftale



Forudsætninger
For at kunne planlægge en relevant litteratursøgning skal biblioteket som udgangspunkt modtage:
· et klart forsknings- eller klinisk spørgsmål,
· en projektprotokol eller projektbeskrivelse, hvis den foreligger,
· relevante baggrundsoplysninger,
· formålet med søgningen,
· metodiske krav eller retningslinjer.
Ved større projekter anbefales et indledende planlægningsmøde.

Begrænsninger
Biblioteket udfører ikke:
· evidensvurdering,
· dataanalyse,
· statistiske analyser,
· kliniske anbefalinger,
· litteraturgennemgange,
· avancerede litteratursøgninger (niveau 2 og 3) til studieopgaver.
Biblioteket arbejder dialogbaseret. Efter fremsendelse af foreløbige søgeresultater eller udkast afventes rekvirentens tilbagemelding, før arbejdet fortsættes. Hvis rekvirenten ikke vender tilbage, afsluttes sagen efter en rimelig periode.
Leveringstider forudsætter, at den nødvendige projektinformation er modtaget, og at eventuelle afklaringer sker rettidigt.

Kvalitetsmål
Region Sjællands Forskningsbibliotek arbejder for, at:
· alle litteratursøgninger dokumenteres,
· søgestrategier kan reproduceres,
· relevante databaser og informationskilder inddrages,
· bias minimeres
· søgestrategier på niveau 2 og 3 kvalitetssikres før levering,
· brugeren modtager dokumentation, der kan anvendes i publikationer, forskningsprotokoller og projektrapporter,
· litteratursøgninger til kliniske beslutningsgrundlag lever op til gældende metodiske standarder.


Servicemål 4: Forskningsformidling, Open Science og forskningssynlighed
Forskning skaber størst værdi, når den deles
Region Sjælland investerer betydelige ressourcer i forskning og udvikling. Forskningens værdi realiseres først fuldt ud, når resultaterne publiceres, deles og anvendes af forskere, klinikere og beslutningstagere.
Region Sjællands Forskningsbibliotek understøtter forskere gennem store dele af publiceringsprocessen – fra valg af tidsskrift til synliggørelse af forskningsresultater.
Bibliotekets forskningsbibliotekarer rådgiver om publiceringsstrategier, Open Access, forskeridentiteter (e.g. ORCID ResearcherID) og ansvarlig forskningskommunikation med udgangspunkt i nationale anbefalinger og internationale standarder.
Målet er at sikre, at regionens forskning bliver synlig, troværdig og tilgængelig for dem, der kan anvende den.

Den værdi vi skaber
God forskning skal kunne findes, læses og anvendes.
Biblioteket bidrager til, at Region Sjællands forskning når bredere ud, opnår større gennemslagskraft og lever op til krav fra fonde, samarbejdspartnere og tidsskrifter.
Vi hjælper forskere med at træffe velunderbyggede valg om publicering og forskningsformidling, så den viden, der skabes i regionen, kan få størst mulig betydning for patienter, sundhedsvæsen og samfund.

Formål
At understøtte ansvarlig publicering, øget forskningssynlighed og åben videndeling.

Målgruppe
· Forskere
· Ph.d.-studerende
· Forskningsledere
· Forskningsenheder
· Kliniske forskningsmiljøer

Servicen omfatter
Biblioteket tilbyder rådgivning/undervisning vedrørende:
· valg af publiceringskanal,
· Open Science herunder Open Access-publicering,
· Hvordan man undgår predatory publishing,
· ophavsret og forfatterrettigheder,
· forskningsformidling.
· Samt information om publiceringsaftaler, herunder transformative aftaler,
Biblioteket følger udviklingen på området og formidler ændringer i nationale og internationale krav, når de har betydning for regionens forskere.

Servicemål
	Aktivitet
	Servicemål

	Besvarelse af forespørgsler
	Inden 5 arbejdsdage

	Individuel rådgivning
	Efter aftale

	Workshops
	Planlægges efter behov



Forudsætninger og begrænsninger
Biblioteket rådgiver om publiceringsmuligheder og konsekvenser af forskellige valg.
Den endelige beslutning om valg af tidsskrift, publiceringsmodel og eventuel finansiering træffes af forskeren og evt. dennes forskningsledelse.
Biblioteket kan ikke garantere optagelse i et bestemt tidsskrift eller dække udgifter til publiceringsgebyrer med mindre de er omfattet af vores licensaftaler.

Kvalitetsmål
Region Sjællands Forskningsbibliotek arbejder for, at:
· forskere modtager uvildig og opdateret rådgivning,
· regionens forskning publiceres ansvarligt og synligt,
· forskerne er bekendte med Open Science
· forskerne kender mulighederne for Open Access,
· forskningsresultater bliver lettere tilgængelige for omverdenen.

Serviceområde 5: Registrering og validering af forskningsproduktion
Region Sjællands Forskningsbibliotek registrerer og kvalitetssikrer regionens videnskabelige forskningsproduktion i forskningsregistreringssystemet Pure.
En korrekt og fuldstændig registrering af forskningspublikationer er en forudsætning for, at Region Sjællands forskning er synlig nationalt og internationalt, og at forskningsaktiviteten kan dokumenteres over for ledelse, samarbejdspartnere, myndigheder og offentligheden.
Bibliotekets forskningsbibliotekarer registrerer og validerer forskningsproduktionen efter gældende nationale og regionale retningslinjer og sikrer et ensartet og retvisende datagrundlag. Regionens forskningsproduktion synliggøres bl.a. via Region Sjællands Forskningsportal.
Registreringen understøtter både den enkelte forskers synlighed og Region Sjællands samlede dokumentation af forskningsaktivitet.

Den værdi vi skaber
For den enkelte forsker bidrager en korrekt registrering til en opdateret og troværdig publikationsliste, som kan anvendes ved ansøgninger om forskningsmidler, akademiske stillinger, bedømmelser og opbygning af et forsknings-CV.
For forskningsledelser og hospitalsledelser udgør registreringerne et validt grundlag for ledelsesinformation, strategiske analyser, rapportering og dokumentation af regionens forskningsaktivitet.
For Region Sjælland og offentligheden synliggør registreringerne den forskning, der produceres i regionen, og bidrager til åbenhed om regionens forskningsindsats.
Ved at sikre høj datakvalitet i Pure understøtter biblioteket samtidig efterfølgende analyser, bibliometri, forskningsformidling og nationale rapporteringer.

Formål
At sikre data af høj kvalitet, en korrekt, ensartet og rettidig registrering og validering af Region Sjællands forskningsproduktion i Pure til gavn for forskere, ledelse og offentlighed.

Målgruppe
· Forskere
· Ph.d.-studerende
· Forskningsledere
· Hospitalsledelser
· Forskningsadministration
· Region Sjællands ledelse
· Offentligheden

Servicen omfatter
· registrering og validering af videnskabelige publikationer i Pure,
· kvalitetssikring af bibliografiske oplysninger,
· kontrol af forfattertilknytninger og organisatoriske relationer,
· registrering af DOI, PMID og øvrige persistente identifikatorer,
· kvalitetssikring af publikationstyper og metadata,
· rådgivning om forskerprofiler og synlighed i Pure,
· support ved fejl eller mangler i registreringer.
Registreringen sker som udgangspunkt på baggrund af høstede oplysninger fra anerkendte bibliografiske databaser og øvrige relevante kilder.
Hvis en publikation ikke kan forventes at være indekseret i de databaser, biblioteket høster fra – eksempelvis lokale rapporter, bogkapitler, antologier eller andre publikationstyper – modtager biblioteket gerne publikationenr fra forskeren, så publikationen kan registreres og kvalitetssikres.

Servicemål
	Aktivitet
	Servicemål

	Besvarelse af henvendelser
	Inden 2 arbejdsdage

	Registrering eller validering af publikationer
	Normalt inden 10 arbejdsdage

	Fejlrettelser
	Hurtigst muligt og normalt inden 5 arbejdsdage



Forudsætninger
Biblioteket registrerer forskningspublikationer på baggrund af data fra anerkendte databaser og øvrige relevante informationskilder.
For publikationer, som ikke indgår i disse datakilder, er biblioteket afhængigt af, at forskeren eller forskningsmiljøet gør opmærksom på publikationen og fremsender de nødvendige bibliografiske oplysninger eller en kopi af publikationen.

Begrænsninger
Biblioteket registrerer og validerer oplysninger på baggrund af de informationer, der er tilgængelige.
Biblioteket kan ikke:
ændre metadata hos forlag eller i eksterne databaser,
garantere, at alle publikationer automatisk høstes,
validere oplysninger, som ikke kan dokumenteres.
Datakvaliteten afhænger derfor både af kvaliteten af de eksterne datakilder og af, at biblioteket orienteres om publikationer, som ikke kan identificeres gennem de almindelige høstprocesser.

Kvalitetsmål
Region Sjællands Forskningsbibliotek arbejder for, at:
· forskningsproduktionen registreres rettidigt og efter ensartede principper,
· alle registreringer kvalitetssikres før validering,
· Pure udgør et retvisende grundlag for forskningsledelse, bibliometri og rapportering,
· Region Sjællands forskning synliggøres nationalt og internationalt,
· forskere og ledelse har adgang til valide og opdaterede oplysninger om regionens forskningsproduktion.

Serviceområde 6: Bibliometri og forskningsanalyse
Bibliometriske analyser kan give værdifuld indsigt i forskningens synlighed, samarbejdsmønstre og gennemslagskraft, når de anvendes ansvarligt og med forståelse for deres begrænsninger.
Region Sjællands Forskningsbibliotek tilbyder bibliometrisk rådgivning og analyser, der kan understøtte forskere, forskningsledelser og organisationen i forbindelse med strategiske beslutninger, evaluering og formidling.
Bibliotekets analyser bygger på internationalt anerkendte principper for ansvarlig forskningsvurdering og tager højde for forskelle mellem fagområder og datakilder.

Den værdi vi skaber
Bibliometri er ikke et mål i sig selv, men et redskab til refleksion og udvikling.
Bibliotekets analyser hjælper forskere og ledelser med at forstå forskningens synlighed og samarbejdsmønstre og understøtter strategiske beslutninger om forskningsudvikling.
Ved at kombinere kvantitative indikatorer med faglig kontekst bidrager biblioteket til en mere nuanceret vurdering af forskningens betydning.

Formål
At understøtte ansvarlig anvendelse af bibliometri og forskningsanalyse.

Målgruppe
· Forskere
· Forskningsledere
· Hospitalsledelser
· Forskningsenheder
· Strategiske stabe

Servicen omfatter
Biblioteket tilbyder blandt andet:
· publikationsoversigter,
· citationsanalyser,
· forskningsprofiler,
· samarbejdsanalyser,
· analyser af forskningssynlighed,
· rådgivning om ORCID,
· vejledning om ansvarlig forskningsvurdering.

Datakilder
Analyser udarbejdes blandt andet på baggrund af:
· Pure
· Web of Science,
· ORCID,
· Google Scholar (med metodiske forbehold),
· øvrige relevante databaser efter aftale.

Servicemål
	Aktivitet
	Servicemål

	Mindre analyser
	Inden 10 arbejdsdage

	Omfattende analyser
	Efter aftalt projektplan

	Præsentation af analyser
	Efter aftale



Forudsætninger og begrænsninger
Bibliometriske indikatorer skal fortolkes i en faglig sammenhæng.
Databasernes dækning varierer mellem fagområder, og indikatorer kan ikke stå alene som grundlag for vurdering af forskning eller forskere.
Bibliotekets muligheder for at udføre avancerede bibliometriske analyser begrænses af hvilke datakilder biblioteket har adgang til. 
Bibliotekets analyser ledsages derfor altid af en beskrivelse af datagrundlag, metode og væsentlige begrænsninger.

Kvalitetsmål
Biblioteket arbejder efter principperne i Leiden Manifesto og DORA (San Francisco Declaration on Research Assessment) og anbefaler, at bibliometriske indikatorer anvendes som supplement til faglig vurdering – aldrig som eneste beslutningsgrundlag.

Serviceområde 7: Undervisning og kompetenceudvikling
Region Sjællands Forskningsbibliotek tilbyder undervisning, workshops og faglige oplæg, der styrker medarbejderes kompetencer inden for informationssøgning og de aspekter af feltet forskningskommunikation, som traditionelt hører under forskningsbibliotekernes faglige ressort, eksempelvis ansvarlig forskningspraksis, Open Science m.v..
Tilbuddene udvikles løbende i takt med udviklingen inden for forskning, digitale teknologier og sundhedsvæsenets behov og kan tilpasses den enkelte afdeling, forskningsgruppe eller målgruppe.
De konkrete kurser, workshops og oplæg fremgår af Region Sjællands Forskningsbiblioteks undervisningskatalog, som opdateres løbende og af Region Sjællands læringsplatform Plan2learn.

Den værdi vi skaber
Bibliotekets undervisning udvikler deltagernes informationskompetencer og giver dem redskaber til at arbejde mere effektivt og metodisk med litteratursøgning, databaser, referencehåndtering, forskningsregistrering, publicering og andre centrale forskningsrelaterede opgaver.
Samtidig bidrager undervisningen til en fælles forståelse af ansvarlig forskningspraksis, Open Science og nye digitale muligheder, herunder anvendelsen af generativ kunstig intelligens i forskning.
Ved at styrke medarbejdernes kompetencer bidrager biblioteket til højere kvalitet i forskning, kvalitetsudvikling og evidensbaseret klinisk praksis.

Formål
At understøtte forskning, kvalitetsudvikling og klinisk praksis gennem målrettet undervisning og kompetenceudvikling inden for bibliotekets fagområder.

Målgruppe
Bibliotekets undervisning henvender sig til:
· forskere,
· klinikere,
· ph.d.-studerende,
· forsknings- og udviklingsmedarbejdere,
· kvalitetskonsulenter,
· administrative medarbejdere med forskningsrelaterede opgaver,
· øvrige ansatte ved Region Sjællands sygehuse.

Servicen omfatter
· workshops,
· kurser,
· faglige oplæg,
· individuelle vejledninger,
· skræddersyede undervisningsforløb,
· faciliterede workshops for forskningsgrupper og ledelser.
Undervisningen kan gennemføres som fysiske kurser, online eller som en kombination heraf.
Det aktuelle undervisningsudbud omfatter blandt andet emner som:
· litteratursøgning og databaser,
· systematiske litteratursøgninger,
· referencehåndtering,
· forskningsregistrering og Pure,
· publiceringsstrategi,
· Open Access og Open Science,
· bibliometri og forskningssynlighed,
· ansvarlig forskningspraksis,
· generativ AI i forskning,
· strategi- og udviklingsworkshops.
En samlet og opdateret oversigt over bibliotekets undervisningstilbud findes i Region Sjællands Forskningsbiblioteks undervisningskatalog [LINK].

Servicemål
	Aktivitet
	Servicemål

	Besvarelse af undervisningsforespørgsler
	Inden 5 arbejdsdage

	Tilbud om undervisning
	Efter dialog med rekvirenten

	Planlægning af skræddersyede undervisningsforløb
	Efter aftale

	Evaluering
	Tilbydes efter større undervisningsforløb



Forudsætninger og begrænsninger
Undervisning planlægges i dialog med rekvirenten og tilpasses målgruppe, læringsmål, deltagerantal og bibliotekets ressourcer.
Skræddersyede undervisningsforløb og workshops kræver normalt planlægning i god tid. Normalt afvikler vi ikke undervisningsforløb for færre end 5 deltagere. 
Biblioteket forbeholder sig mulighed for at prioritere undervisningsaktiviteter med størst relevans for Region Sjællands forskning, kvalitetsudvikling og kliniske praksis. 

Kvalitetsmål
Region Sjællands Forskningsbibliotek arbejder for, at:
· undervisningen er fagligt opdateret og baseret på dokumenterede metoder,
· undervisningen er praksisnær og målrettet deltagernes behov,
· undervisningsmaterialer løbende udvikles og opdateres,
· undervisningsforløb evalueres og anvendes som grundlag for kvalitetsudvikling,
· undervisningstilbuddet udvikles i takt med nye forskningsmetoder, teknologier og brugernes behov.

Afslutning
Region Sjællands Forskningsbibliotek er en aktiv samarbejdspartner for forskning, uddannelse og klinisk praksis. Vi tror på, at de bedste løsninger udvikles i dialog med brugere, forskningsmiljøer og samarbejdspartnere – både internt i Region Sjælland og på tværs af sektorer.
Biblioteket indgår derfor i en række faglige netværk og samarbejder med hospitaler, universiteter, professionshøjskoler, forskningsbiblioteker og andre nationale og internationale aktører. Gennem disse samarbejder deler vi viden, udvikler nye metoder og styrker de kompetencer, der kommer regionens forskere og klinikere til gavn.
Vi arbejder samtidig målrettet med kvalitet i alle vores ydelser. For os handler kvalitet ikke alene om at levere til tiden, men også om høj faglighed, gennemsigtighed, tilgængelighed og løbende udvikling. Vi evaluerer vores services, følger udviklingen inden for forskningsbiblioteksområdet og omsætter erfaringer og brugerfeedback til konkrete forbedringer.
Vores ambition er, at Region Sjællands Forskningsbibliotek fortsat udvikler sig i takt med brugernes behov og de krav, som et moderne sundhedsvæsen stiller til forskning, kvalitetsudvikling og evidensbaseret praksis.
Vi ser servicekataloget som et levende dokument, der løbende kan justeres i takt med udviklingen af bibliotekets opgaver og de forventninger, som brugere og samarbejdspartnere har til os. Dialog og samarbejde er derfor altid velkomne – både om eksisterende services og om nye behov, som biblioteket kan være med til at understøtte.



